CELEX: 62015TN0588
Language: mt
Date: 2015-10-09 00:00:00
Title: Kawża T-588/15: Rikors ippreżentat fid-9 ta’ Ottubru 2015 – GABO:mi vs Il-Kummissjoni

25.1.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 27/60
            
         Rikors ippreżentat fid-9 ta’ Ottubru 2015 – GABO:mi vs Il-Kummissjoni
   (Kawża T-588/15)
   (2016/C 027/77)
   Lingwa tal-kawża: l-Ingliż
   
      Partijiet
   
   
      Rikorrenti: GABO:mi Gesellschaft für Ablauforganisation:milliarium mbH & Co. KG (München, il-Ġermanja) (rappreżentanti: M. Ahlhaus u C. Mayer, avukati)
   
      Konvenuta: Il-Kummissjoni Ewropea
   
      Talbiet tar-rikorrenti
   
   
               —
            
            
               tiddikjara d-deċiżjonijiet ikkontestati bħala nulli; u
            
         
               —
            
            
               tikkundanna lill-konvenuta għall-ispejjeż, inklużi dawk sostnuti mir-rikorrenti.
            
         
      Motivi u argumenti prinċipali
   
   Ir-rikorrenti tikkontesta d-deċiżjonijiet tal-Kummissjoni, inklużi fil-posta elettronika tad-29 ta’ Lulju 2015 u fl-ittri tad-19 ta’ Awwissu 2015 (Ref. Ares(2015)3466903) u tat-28 ta’ Awwissu 2015 (Ref. Ares(2015)3557576), li jiġu sospiżi l-pagamenti kollha lir-rikorrenti fir-rigward tal-għotjiet għall-FP7 ġestiti mid-Direttorat E tal-konvenuta, jiġifieri l-Ftehim ta’ Għotja FP7 Nru 602299 dwar il-Proġett EU-CERT-ICD u l-Ftehim ta’ Għotja FP7 Nru 260777 dwar il-Proġett HIP-Trial u d-Direttorat F, jiġifieri l-Ftehim ta’ Għotja FP7 Nru 312117 dwar il-Proġett BIOFECTOR
   Insostenn tar-rikors tagħha, ir-rikorrenti tinvoka ħames motivi.
   L-ewwel motiv ibbażat fuq il-fatt li d-deċiżjonijiet ikkontestati ma humiex koperti bl-Artikolu II.5(3)(d) tal-Anness II tal-Ftehim ta’ Għotja FP7.
   
               1.
            
            
               It-tieni motiv ibbażat fuq il-fatt li d-deċiżjonijiet ikkontestati ma jissodisfawx ir-rekwiżiti formali u proċedurali applikabbli u huma vvizzjati minn ksur tal-prinċipji ta’ governanza tajba.
            
         
               2.
            
            
               It-tielet motiv ibbażat fuq il-fatt li l-intenzjoni vera tal-konvenuta hija li teżegwixxi tpaċija illegali minflok timponi miżuri kawtelatorji.
            
         
               3.
            
            
               Ir-raba’ motiv huwa bbażat fuq il-fatt li d-deċiżjonijiet ikkontestati huma bbażati fuq deċiżjonijiet diskrezjonali illeġittimi tal-konventuta.
            
         
               4.
            
            
               Il-ħames motiv huwa bbażat fuq il-fatt li d-deċiżjonijiet ikkontestati huma vvizzjati minn ksur tal-prinċipju tal-proporzjonalità.